బాహుబలి-2 సినిమాపై బాలీవుడ్ కింగ్ ఖాన్ షారూక్ ఖాన్ స్పందించాడు. లేటుగా రియాక్టైనా.. సినిమాను, డైరెక్టర్ రాజమౌళిని పొగడ్తలతో ముంచెత్తాడు. తానింకా సినిమా చూడకపోయినా.. సినిమా గురించి నాలుగు పాజిటివ్ మాటలు చెప్పాడు. తాను బాహుబలి మొదటి భాగం చూశానని, ఆ సినిమా ఎంతో స్ఫూర్తిదాయకంగా ఉందని అన్నాడు. దురదృష్టవశాత్తూ రెండో పార్టు ఇంకా చూడలేదని అన్నాడు. రెండో భాగం కూడా మొదటి పార్టులాగానే స్ఫూర్తిమంతంగా ఉంటుందని ఆశిస్తున్నట్టు చెప్పాడు. బాహుబలి విజయాన్ని కేవలం నంబర్లతో చూడకూడదని, దాని వెనక ఉన్న దృక్కోణాన్ని, డైరెక్టర్ ఆలోచనతో పరిగణించాలని అన్నాడు. సాహసం చేయకుంటే అన్ని వెలుగులు (నో గట్స్.. నో గ్లోరీ) ఉండవని అన్నాడు. బాహుబలి-2 సినిమాకు అచ్చంగా అది సరిపోతుందని చెప్పుకొచ్చాడు. సినిమాకు టెక్నాలజీ ప్రాణదాయని అని, తాను కూడా దానిని నమ్ముతానని అన్నాడు. అలాగని వేరే సినిమాలను తక్కువ చేసి మాట్లాడనని చెప్పాడు. సాంకేతిక పరిజ్ఞానం అంతగా వాడని సినిమాలు కూడా చాలా బాగుంటున్నాయని, టెక్నాలజీ అందుబాటులో లేని రోజుల్లో కూడా ఎన్నో అందమైన చిత్రాలను అందించారని చెప్పాడు. అయితే.. బాహుబలి లాంటి భారీ చిత్రాన్ని తీయాలన్నా, దానిని ప్రేక్షకుల ముందుకు తీసుకెళ్లాలన్నా గట్స్ ఉండాలని, అలాంటి కథను హుందాగా, అందంగా, ధైర్యంగా ప్రేక్షకులకు చెప్పగలగాలని బాలీవుడ్ బాద్షా చెప్పాడు. చెప్పడమే కాదు.. అలాంటి దృక్కోణం ఉండడం మరీ మంచిదన్నాడు. బాహుబలికి దక్కిన విజయం కేవలం బాహుబలికి సంబంధించినది కాదని, దాని వెనక ఉన్న మాస్టర్ మైండ్ రాజమౌళిదేనని కొనియాడాడు. రాజమౌళి ఎలాంటి సినిమా తీసినా అందరికీ స్ఫూర్తిమంతంగా నిలుస్తాడని ప్రశంసించాడు. అంతేకాదు.. అతడిలా చేసే డైరెక్టర్లు, ప్రొడ్యూసర్లు చాలా మందే ఉన్నారని చెప్పుకొచ్చాడు.
bahubali-2 cinemapai balivud king khan sharuk khan spandinchaadu. letugaa reactinaina.. sinimaanu, director rajamoulini pogadtalato munchettaadu. taninka sinima chudakapoyina.. sinima gurinchi naalugu pajitive maatalu cheppaadu. taanu bahubali modati bhagam chusanani, aa sinima entho sphuurtidaayakamgaa undani annadu. duradrushtavasaattuu rendo paartu inka chudaledani annadu. rendo bhagam kuudaa modati paartulaagaane sphuurtimantamgaa untundani aasistunnattu cheppaadu. bahubali vijayaanni kevalam nambarlatho chudakudadani, daani venaka unna drukkonanni, director aalochanatho pariganinchaalani annadu. saahasam cheyakunte anni velugulu (noo gats.. noo glory) undavani annadu. bahubali-2 sinimaaku achangaa adhi saripotundani cheppukochadu. sinimaaku technology praanadaayani ani, taanu kuudaa daanini nammutaanani annadu. alaagani vere cinimaalanu takkuva chesi matladanani cheppaadu. saanketika parignaanam antagaa vaadani cinimaalu kuudaa chala baguntunnayani, technology andubaatulo laeni rojullo kuudaa enno andamaina chitraalanu andinchaarani cheppaadu. ayithe.. bahubali lanti bhari chitraanni teeyaalannaa, daanini prekshakula munduku teesukellaalannaa gats undaalani, alanti kathanu hundaagaa, andamgaa, dhairyamgaa prekshakulaku cheppagalagaalani balivud badsha cheppaadu. cheppadame kaadu.. alanti drukkonam undadam mari manchidannadu. bahubaliki dakkina vijayam kevalam bahubaliki sambandhinchinadi kaadani, daani venaka unna master mind rajamoulidenani koniyadadu. rajamouli elanti sinima teesinaa andarikee sphuurtimantamgaa nilustaadani prasamsinchaadu. antekaadu.. atadila chese directorlu, producerlu chala mande unnaarani cheppukochadu.